Angina
Dobrý večer môžem na anginu použivať flector 50 rapid na bolesť mandlí a bolesť hrdla. A suprax 400 a flector 50 rapid môžem uživať po 2 hodinách. ďakujem za odpoveď
Dobrý deň,
ďakujeme za Vašu otázku.
Angínu, zápal krčných mandlí, najčastejšie vyvolávajú baktérie, ale môže byť aj vírusového či kvasinkového pôvodu. Medzi najčastejšie príznaky angíny patrí silná bolesť hrdla a s ňou spojené problémy pri prehĺtaní, biely povlak na mandliach, červené a opuchnuté krčné mandle a okolie mandlí, zápach z úst. Pri vírusovej infekcii je začiatok bolesti rýchly, priebeh mierny a väčšinou čoskoro odznie. U bakteriálnej infekcie je často priebeh bolestivejší, ťažší a je potrebná antibiotická liečba.
Medzi liekom Flector Rapid 50mg a antibiotikom Suprax 400mg neboli spozorované žiadne interakcie (vzájomné ovplyvnenie účinku), preto je súbežné užívanie možné. Takže aj pri Vami uvedenom 2-hodinovom odstupe je toto užívanie bežpečné.
Liek Flector Rapid je viazaný na lekársky predpis a používa sa najmä na symptomatickú liečbu kĺbového reumatizmu, poúrazovej bolesti, pri migrénach alebo pri zápalových infekciách ucha, hrdla. Na bolesť hrdla pri angíne sú na trhu voľnopredajné pastilky na cmúľanie alebo spreje do hrdla. Vhodný na angínu je sprej
Jox
, ktorý má dezinfekčný a protizápalový účinok. Hlavným liečivom je jódovaný povidón. Táto látka uvoľňuje pri kontakte s kožou a so sliznicou jód, ktorý ničí celý rad choroboplodných zárodkov (baktérie, plesne, niektoré vírusy). Zvyčajne sa aplikuje 1-3 vstreknutia 2-4x denne.
Prajem skorú úľavu od ťažkostí.
S pozdravom
Mgr. Emma Halás Haluščíková